**Ministru kabineta noteikumu projekta** **„Jaunatnes starptautisko programmu aģentūra nolikums” sākotnējās ietekmes**

**novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Publisko aģentūru likuma pārejas noteikumu 2.punkts. Valsts pārvaldes iekārtas likuma 16.panta pirmā daļa. |
| 2.  | Pašreizējā situācija un problēmas | Jaunatnes starptautisko programmu aģentūra (turpmāk – aģentūra) jaunatnes politikas un jaunatnes un neformālās izglītības starptautiskās sadarbības jomā administrē vairākas Eiropas Savienības programmas un projektus („Jaunatne darbībā”, „eTwinning”, Eurodesk, u.c.), Annas Lindes fondu, Latvijas un Šveices sadarbības programmas projektu „Atbalsts jaunatnes iniciatīvu attīstībai attālos vai mazattīstītos reģionos” (turpmāk – Latvijas – Šveices sadarbības projekts).2010.gada 1.janvārī stājās spēkā jauns Publisko aģentūru likums, kura pārejas noteikumu 1.punktā noteikts, ka spēku zaudē iepriekš spēkā esošais Publisko aģentūru likums. Publisko aģentūru likuma pārejas noteikumu 2.punkts paredz, ka ministrijas izvērtē citu valsts aģentūru darbības atbilstību šā likuma prasībām, un Ministru kabinets līdz 2013.gada 1.janvārim pieņem lēmumu par attiecīgās aģentūras darbības turpināšanu, aģentūras likvidēšanu vai reorganizēšanu, ievērojot Valsts pārvaldes iekārtas likuma 15.pantā noteiktās prasības. Ņemot vērā iepriekš minēto, ir nepieciešams veikt aģentūras darbības izvērtējumu un apstiprināt jaunu nolikumu, jo pašreiz spēkā esošie Ministru kabineta 2004.gada 13.jūlija noteikumi Nr.592 „Valsts aģentūras „Jaunatnes starptautisko programmu aģentūra” nolikums” (Latvijas Vēstnesis, 2004, 112.nr.) ir izdoti saskaņā ar spēku zaudējušā Publisko aģentūru likuma 8.panta trešo daļu un, atbilstoši jaunā Publisko aģentūra likuma pārejas noteikumu 5.punktam, ir piemērojami ne ilgāk kā līdz 2013.gada 1.janvārim.2009.gada 1.decembra likuma „Publisko aģentūru likums” ("LV", 199 (4185), 18.12.2009.) un tā pārejas noteikumu mērķis ir valsts aģentūru statusu saglabāt tikai tām aģentūrām, kuras darbojas uz saimnieciskā aprēķina principiem (*sk.likumprojekta „Publisko aģentūru likums” anotācijas I sadaļas 2.punkts*). Atbilstoši Publisko aģentūru likumam ir izšķiramas divas būtiskas aģentūras pazīmes:1) aģentūrai ir noteikta kompetence publisko maksas pakalpojumu sniegšanas jomā (likuma 4.panta pirmā daļa);2) aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (likuma 13.panta pirmā daļa). Aģentūra var saņemt dotāciju no vispārējiem ieņēmumiem (likuma 13.panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.Šobrīd aģentūras budžets ir LVL 3 141 353 un to veido:1) vispārējā kārtībā sadalāmā dotācija no vispārējiem ieņēmumiem LVL 1 385 531,00;2) pārējie iepriekš neklasificētie ieņēmumi LVL 5000,00;3) ārvalstu finanšu palīdzība LVL 1 750 822,00.Aģentūra nesniedz maksas pakalpojumus un finansējumu saņem no valsts budžeta dotācijām un ārvalstu finanšu palīdzības. Aģentūras pamatdarbība saistīta ar starptautisko jaunatnes un neformālās izglītības programmu un projektu koordinēšanu, vadību, uzraudzību un kvalitātes kontroli, informācijas un konsultāciju sniegšanu par starptautisko sadarbības projektu īstenošanu jauniešiem un citām darbā ar jaunatni iesaistītām personām; kā arī jauniešu mobilitātes un līdzdalības sabiedrībā veicināšanu vietējā, reģionālā, nacionālā un starptautiskā līmenī. Ievērojot, ka aģentūra nesniedz publiskos maksas pakalpojumus, bet nodrošina starptautisko programmu īstenošanu un administrēšanu, kuras nav saistītas ar publiskajiem maksas pakalpojumiem, kā arī budžeta resursu sadalījumā lielāko daļu veido līdzekļi, kas tiek saņemti no valsts budžeta, aģentūra neatbilst Publisko aģentūru likumā paredzētajam aģentūras statusam. Ņemot vērā, ka lielāko daļu budžeta ieņēmumu veido valsts finansējums, aģentūra ir pārveidojama par tiešās pārvaldes iestādi. |
| 3.  | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir mainīt publiskās aģentūras statusu Jaunatnes starptautisko programmu aģentūrai izdodot jaunu tiešās pārvaldes iestādes nolikumu, pamatojoties uz Valsts pārvaldes iekārtas likuma 16.panta pirmo daļu.Saskaņā ar Eiropas Parlamenta un Padomes lēmuma Nr.1719/2006/EK (turpmāk – lēmums) 1.pantu rīcības programmas „Jaunatne darbībā” mērķis ir attīstīt sadarbību jaunatnes jomā Eiropas Savienībā. Lēmuma 8.panta 6.punkta b) apakšpunkts nosaka, ka programmas dalībvalsts izveido/ieceļ valsts aģentūru programmas īstenošanai attiecīgās valsts mērogā saskaņā ar Padomes regulas Nr.1605/2002 „Par finanšu regulu, ko piemēro Eiropas Kopienu vispārējam budžetam” 54.panta 2.punkta c)apakšpunktu, tādējādi aģentūra ir nacionālā aģentūra lēmuma izpratnē, kurai Eiropas Komisija ar līgumu (turpmāk – līgums nr.2012-0111/001-001) ir deleģējusi tiesības administrēt programmu „Jaunatne darbībā”. Turklāt, aģentūrai ir saistošs līguma nr. 2012-0111/001-001 pielikums „Vadlīnijas nacionālajām aģentūrām” un Eiropas Komisijas izstrādātā finanšu līguma paraugforma, kurā visā Eiropas Savienībā tiek lietots termins „aģentūra”, tādējādi, lai ievērotu vienotu terminoloģiju, jaunizveidotās tiešās pārvaldes iestādes nosaukumā saglabājams vārds „aģentūra”.Noteikumu projektā tiek saglabātas iepriekšējās aģentūras funkcijas, uzdevumi un tiesības.Aģentūrai tiek saglabātas esošās tiesības atbilstoši savai kompetencei sadarboties ar valsts un pašvaldību iestādēm, nevalstiskajām organizācijām, privātpersonām, kā arī starptautiskajām un ārvalstu institūcijām. Ar noteikumu projekta pieņemšanu tiks izpildīts Publisko aģentūru likuma pārejas noteikumos 2.punktā ietvertais Ministru kabineta uzdevums. Paredzēts, ka noteikumu projekts stāsies spēkā 2013.gada 1.janvārī, ņemot vērā Valsts sekretāru sanāksmes 2012. gada 28. jūnija protokollēmumā (prot. Nr. 26, 52. §) noteikto.  |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Noteikumu projekta izstrādē sabiedrības līdzdalība netika nodrošināta, jo noteikumu projekts tieši neietekmē sabiedrības intereses. |
| 7.  | Cita informācija | 2012. gadā aģentūras budžets sastāda LVL 3 141 353, ko veido:1. Apakšprogrammas 72.06.00 Latvijas un Šveices sadarbības programmas finansējums LVL 1 134 147,00 apmērā, no tā administratīvo izdevumu segšanai LVL 62 163,00;
2. Apakšprogrammas 70.10.00 „Jaunatnes starptautisko programmu aģentūra” finansējums LVL 507 206,00, no tiem:
* vispārējā kārtībā sadalāmā dotācija no vispārējiem ieņēmumiem 231 178 LVL;
* citi pašu ieņēmumi 5000 LVL;
* administratīvie izdevumi 170 000 LVL no ārvalstu finanšu palīdzības;
* apakšprogrammas 70.10.00 Jaunatnes starptautisko programmu aģentūra ietvaros tiek īstenota programma mūžizglītības jomā eTwinning (eTwinning National Support Service 2012 of Latvia) ar kopējo budžetu LVL 101 028,00, tai skaitā administratīvo izdevumu segšanai vispārējā kārtībā sadalāmā dotācija no vispārējiem ieņēmumiem LVL 20 206,00.
1. Apakšprogrammas 70.09.00 Eiropas Savienības jauniešu neformālās izglītības programma "Jaunatne darbībā” budžets ir LVL 1 500 000,00.
 |

|  |
| --- |
| **II Tiesību akta projekta ietekme uz sabiedrību** |
| 1. | Sabiedrības mērķgrupa | Projekts šo jomu neskar. |
| 2.  | Citas sabiedrības grupas (bez mērķgrupas), kuras tiesiskais regulējuma arī ietekmē vai varētu ietekmēt | Projekts šo jomu neskar.  |
| 3.  | Tiesiskā regulējuma finansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs.  |
| 4. | Tiesiskā regulējuma nefinansiālā ietekme | Noteikumu projektā paredzēts, ka tiešās pārvaldes iestāde ir attiecīgās aģentūras funkciju, tiesību, saistību, prasību, bilancē esošās mantas, lietvedības un arhīva pārņēmēja, līdz ar to ietekme nebūs.  |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7.  | Cita informācija | Nav.  |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
|  | (tūkst. latu) |
| **Rādītāji** | **2012** | Turpmākie trīs gadi |
|  |  | **2013** | **2014** | **2015** |
|  | Saskaņā ar valsts budžetu kārtējam gadam | Izmaiņas kārtējā gadā salīdzinot ar budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets  |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Cita informācija |  Noteikumu projektā nav nepieciešams paredzēt iespējamo izdevumu segšanas avotu saistībā ar jaunās valsts pārvaldes iestādes izveidošanu, jo administratīvās izmaksas ir salīdzinoši nelielas un tiks segtas no esošajiem aģentūras budžeta līdzekļiem. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 2003.gada 16.septembra Ministru kabineta noteikumos Nr.528 „Izglītības un zinātnes ministrijas nolikums” ir nepieciešams veikt grozījumus 24.punktā – precizējot aģentūras juridisko statusu. |
| 2.  | Cita informācija | Noteikumu projekta pieņemšanas gadījumā spēku zaudēs Ministru kabineta 2004.gada 13.jūlija noteikumi Nr.592 „Valsts aģentūras „Jaunatnes starptautisko programmu aģentūra” nolikums”. |

Anotācijas V un VI sadaļas – projekts šīs jomas neskar.

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Jaunatnes starptautisko programmu aģentūra un Izglītības un zinātnes ministrija. |
| 2.  | Projekta izpildes ietekme uz pārvaldes funkcijām | Jaunatnes starptautisko programmu aģentūrai tiks likvidēts aģentūras statuss, saglabājot tiešās pārvaldes iestādes statusu. Esošās pārvaldes funkcijas nemainīsies.Izglītības un zinātnes ministrija arī turpmāk īstenos Jaunatnes starptautisko programmu aģentūras padotību. Padotība turpmāk tiks īstenota pakļautības formā (iepriekš – pārraudzības formā), līdz ar to ministrijai būs plašākas pilnvaras padotības īstenošanā.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošo institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija. | Projekts šo jomu neskar. |
| 6.  | Cita informācija | Nav. |

Labklājības ministre,

izglītības un zinātnes ministra

pienākumu izpildītāja I.Viņķele

Vizē:

Valsts sekretāra vietniece –

Struktūrfondu un starptautisko

finanšu instrumentu departamenta direktore,

valsts sekretāra pienākumu izpildītāja L.Sīka

29.11.2012. 11:29

1456

D.Sproģe, 67213202

daina.sproge@jaunatne.gov.lv

R.Krūmiņš, 67356255

rimants.krumins@jaunatne.gov.lv